Ego Garnerius Dei gratia Lingonensis episcopus notum facio tam futuris quam presentibus quod Johannes miles de Sanaveo dedit in elemosinam ecclesie Quinciaci tres minas bladi medietatem frumenti et medietatem avene et pro hac elemosina habuit de beneficio prefate ecclesie XV libras Pruviniensis monete. Idem etiam Johannes quietum clamavit quicquid calumpniabatur in molendino de Choysel et hoc totum bona fide tenendum et legittimam guarantiam exhibiturum manu mea fidutiavit. Hoc totum laudavit Agnes filia eiusque pro laude habuit quinque solidos. Huius rei testes sunt : Odo archipresbiter de Tullione, Odebertus presbiter de Masnil, Constantius prior, Sibogdus et Petrus monachi Quinciaci. Ut autem hoc totum imperpetuum ratum habeatur. Ego Garnerius Dei gratia Lingonensis episcopus presentem paginam sigilli mei auctoritate munivi. Actum anno Verbi Incarnati Mo Co XCo VIIo.